సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
​పన్ను ఎగవేత: ఎన్టీఆర్ ఏమంటున్నాడంటే..
‘నాన్నకు ప్రేమతో’ సినిమాకు సంబంధించి పన్ను ఎగవేత వ్యవహారంలో కాగ్ అభ్యంతరం నేపథ్యంలో ఐటీ
TNN | Updated:
Aug 5, 2017, 02:38PM IST
తను ఏ తప్పూ చేయలేదని అంటున్నాడు నటుడు జూనియర్ ఎన్టీఆర్. &lsquo;నాన్నకు ప్రేమతో&rsquo; సినిమాకు సంబంధించి పన్ను ఎగవేత వ్యవహారంలో కాగ్ అభ్యంతరం నేపథ్యంలో ఐటీ శాఖ నుంచి జూనియర్ ఎన్టీఆర్ కు నోటీసులు జారీ అయ్యాయన్న వార్తలపై ఈ హీరో స్పందించాడు. తనకు ఎలాంటి నోటీసులూ రాలేదని తారక్ స్పష్టం చేశాడు. తను పన్ను ఎగవేయలేదని, తనకు మినహాయింపు వర్తిస్తుందని తారక్ చెప్పుకొచ్చాడు.
&lsquo;నాన్నకు ప్రేమతో&rsquo; సినిమా పూర్తిగా విదేశంలో షూటింగ్ జరుపుకుందని, ఆ సినిమా కార్యకలాపాలన్నీ దేశం బయట జరిగినందున.. అందుకు గానూ తను పొందిన పారితోషకానికి దేశంలో పన్ను చెల్లించాల్సిన అవసరం లేదనేది ఈ హీరో వాదన. ఈ అంశం ఆధారంగానే ఎన్టీఆర్ తో సహా మరికొందరు హీరోలు పన్ను ఎగవేశారని కాగ్ ఆక్షేపించినట్టుగా వార్తలు వచ్చాయి. విదేశాల్లో చిత్రీకరించిన సినిమాలకు హీరోలు పన్నులు కట్టడం లేదని కాగ్ కనుగొంది. ఈ అంశాన్ని ఆర్థిక శాఖ దృష్టికి తీసుకెళ్లినట్టుగా వార్తలు వచ్చాయి.